stanford-oval/wikipedia huggingface dataset:
Edward Dutton
Tietovuotoepäily ja tutkimusvilppi

Helsingin Sanomat uutisoi virheellisesti syksyllä 2016, että Dutton olisi ja toinen brittitutkija Richard  Lynn olisivat saaneet 1. elokuuta 2016 tutkimusaineistoa oikeudetta käyttöönsä, mutta Suomen puolustusvoimien Pääesikunta olisi kiistänyt tuon epäilyn 8. elokuuta 2016. Myöhemmin asia korjattiin. Dutton on kiistänyt, että hänellä olisi ollut aineisto käytössään. Sen sijaan hän on kertonut kääntäneensä englanniksi erään suomenkielisen gradun. Helsingin Sanomat uutisoi myöhemmin, että Oulun yliopisto on harkinnut tekevänsä selvityksen Duttonista ja tutkimusvilpistä. Pääesikunnan mukaan kyseessä saattoi olla tutkimuseettinen ongelma. Tutkimusvilppiepäilystä ilmoituksen tehneen taloustieteilijä Roope Uusitalon mukaan Dutton on kopioinut Jyväskylän yliopistossa julkaistun gradun ja esittänyt sen tuloksia ominaan. Uusitalon mukaan Dutton on käyttänyt toisessa julkaistussa tieteellisessä artikkelissa aineistoa, jota ei ole olemassa.
Oulun yliopisto tiedotti 26. syyskuuta 2016 käynnistäneensä hyvän tieteellisen käytännön loukkauksesta varsinaisen tutkinnan, joka koskee Edward Duttonin ja Richard Lynnin vuonna 2013 julkaistua artikkelia A negative Flynn effect in Finland, 1997-2009. Tiedotteessa viitataan Helsingin Sanomien 1. elokuuta 2016 julkaisemaan uutiseen, jonka väitteisiin liittyy epäselvyyksiä. Oulun yliopisto tiedotti 16. kesäkuuta 2017 Duttonin syyllistyneen plagiointiin.
Syyskuussa 2019 AntroBlogi-verkkojulkaisu kritisoi Duttonia omien mielipiteiden esittämisestä antropologisena tutkimuksena.
Muu toiminta

Vuonna 2019 Dutton piti puheen valkoista nationalismia edustavalle Patriotic Alternative -ryhmälle, jota johtaa uusnatsi Mark Collett. Hän toimii nykyään uusnatsi Richard Spencerin perustaman Radix Journalin toimittajana.
Dutton kirjoitti artikkelin puolustaakseen Kevin MacDonaldin Culture of Critique -sarjaa, jossa väitetään, että juutalaiset ovat biologisesti etnosentrisiä muiden ryhmien kustannuksella. Työ julkaistiin Evolutionary Psychological Science -lehdessä vuonna 2018. Lehden päätoimittaja Todd K. Shackelford puolusti artikkelia sopivaksi, koska se oli "riskialtis", kun taas johtokunnan jäsen Steven Pinker kritisoi lehden päätöstä julkaista työ. Pinker sanoi, ettei se tuonut mitään uutta ja että evoluutiopsykologia ei tukenut sitä, samalla kun se toisti vanhoja antisemitistisiä valheita.
Edward Dutton toimii nykyään Mankind Quarterly -lehden neuvoa antavassa lautakunnassa, toimittuaan aiemmin lehden päätoimittajana. Viharyhmiä tutkiva Southern Poverty Law Center sanoo Mankind Quarterly -lehden julkaisevan pääosin rasistista pseudotiedettä. Dutton on vieraillut valkoisten ylivallan kannattajien Red Ice -podcastissa.
Antifasistisen Hope Not Hate -järjestön vuoden 2021 raportissa Duttonia kuvaillaan "pseudotieteelliseksi rotutieteilijäksi äärimmäisillä ja loukkaavilla mielipiteillä".
Dutton on luennoinut  rotua ja älykkyyttä koskevien ajatusten puolesta. Eräs näistä ajatuksista on, että "vaaleahiuksisilla ja sinisilmäisillä ihmisillä" on korkeampi älykkyys, kuten hänen kirjassaan How to Judge People by What They Look Like olevissa teorioissa esitetään. Hän on myös väittänyt Black Lives Matter -liikkeen kannattajien olevan mielisairaita, muslimeilla olevan luonnollinen taipumus haluta tehdä kansanmurha ja että vasenkätiset ihmiset ovat pedofiilejä.
Teokset

Meeting Jesus at University: Rites of Passage and Student Evangelicals, Aldershot: Ashgate (2008)
The Finnuit: Finnish Culture and the Religion of Uniqueness, Budapest: Akademiai Kiado (2009)
Elias Hrawi

| Elias Hrawi |
| --- | --- |

Libanonin presidentti
 24. marraskuuta 1989 – 23. marraskuuta 1998  
Edeltäjä:  Selim Hoss (vt.)
Seuraaja:  Émile Lahoud
Henkilötiedot
Syntynyt: 4. syyskuuta 1926 Zahlé
Kuollut: 7. heinäkuuta 2006 (79 vuotta)
Elias Hrawi (4. syyskuuta 1926 – 7. heinäkuuta 2006) oli libanonilainen poliitikko, joka toimi maansa presidenttinä 1989–1998. Hän loi maahan vakautta sisällissodan ja Israelin miehityksen jälkeen, ja valvoi useimpien aseellisten ryhmien aseistariisuntaa. Hänen kautensa oli myös Libanonin nopeaa jälleenrakennusaikaa. Häntä arvosteltiin liian läheisistä väleistä Syyrian kanssa. Hrawin kaudella maat solmivat sopimuksen veljeydestä ja yhteistyöstä.
Erkan Zengin

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 5. elokuuta 1985 (ikä 39)
Syntymäpaikka: Kulu, Turkki
Pelipaikka: vasen laitalinkki
Pituus: 180 cm
Paino: 72 kg
Seura
Seura: Trabzonspor
Pelinumero: 99
Junioriseurat
1990–1994: Norsborgs IF
1994–2001: Hammarby IF
Seurat
| Vuodet | Seura | O | (M) |
| 2002–2003 | Hammarby TFF | – | (–) |
| 2004–2009 | Hammarby IF | 92 | (8) |
| 2009 | → Beşiktaş (laina) | 2 | (0) |
| 2009–2010 | Beşiktaş | 0 | (0) |
| 2010 | → Eskişehirspor (laina) | 12 | (2) |
| 2010–2015 | Eskişehirspor | 133 | (16) |
| 2015–2016 | Trabzonspor | 40 | (3) |
| 2016–2018 | Eskişehirspor | 44 | (15) |
| 2018 | Hammarby | 3 | (0) |
| 2018–2019 | Fatih Karagümrük | 43 | (21) |
| 2019–2021 | Adana Demirspor | 27 | (12) |
| 2021 | Tuzlaspor | 3 | (0) |
| Yhteensä | Yhteensä | 399 | (77) |
Maajoukkue
|  | Ruotsi U21 | 13 | (2) |
| 2013–2016 | Ruotsi | 21 | (3) |
 Seurajoukkueuran tilastot kattavat vain kansalliset sarjat, päivitetty 23. lokakuuta 2023.  Maajoukkueuran tilastot päivitetty 23. lokakuuta 2023.
Erkan Zengin (s. 5. elokuuta 1985 Kulu) on turkkilais-ruotsalainen jalkapalloilija. Pelipaikaltaan hän on vasen laitalinkki. Zengin pelasi uransa aikana sekä Ruotsin Allsvenskanissa että Turkin Superliigassa. Turkin-mestaruuden ja Turkin cupin hän voitti kaudella 2008–2009 Beşiktaşissa.
Seurajoukkueura

Zengin edusti juniorina Norsborgs IF:ää ja Hammarby IF:ää. Miesten tasolla hänen ensimmäinen joukkueensa oli Hammarby IF:n juniorijoukkueistaan yli-ikäisiksi kasvaneille pelaajilleen perustama Hammarby TFF. Sieltä Zengin nousi edustusjoukkueeseen, jossa pelasi ensimmäisen ottelunsa Ruotsin pääsarjassa Allsvenskanissa kaudella 2004. Yhteensä Zengin pelasi seurassa 92 pääsarjaottelua kausina 2004–2008. Tammikuussa 2009 Hammarby IF lainasi hänet Turkin Superliigassa pelaavaan Beşiktaşiin. Zengin pelasi kevään aikana kaksi sarjaottelua ja oli voittamassa sekä Turkin-mestaruutta että Turkin cupia. Heinäkuussa 2009 Beşiktaş hankki hänet pysyvästi 400 000 euron siirtosummalla.
Kaudella 2009–2010 Zengin ei pelannut Beşiktaşissa ainuttakaan sarjaottelua. Hänet lainattiin tammikuussa 2010 samassa sarjassa pelaavaan Eskişehirsporiin. Siellä Zengin pelasi kevätkauden aikana 12 sarjaottelua. Heinäkuussa 2010 hän siirtyi seuraan pysyvästi ilmaisella siirrolla. Zengin kuului seuran runkopelaajiin seuraavien neljän ja puolen kauden ajan pelaten niiden aikana 133 Superliigan ottelua. Tammikuussa 2015 hän vaihtoi jälleen seuraa Superliigan sisällä, kun Trabzonspor hankki hänet 2,25 miljoonan euron siirtosummalla. Siellä Zengin pelasi loppukauden aikana 15 liigaottelua.
Trabzonsporista Zengin siirtyi kaudeksi 2016–2017 takaisin Eskişehirsporiin, jota edusti kahden kauden ajan Turkin kakkostasolla. Sieltä hän jatkoi kaudeksi Ruotsin Hammarbyhyn ja taas takaisin Turkkiin. Zengin pelasi Fatih Karagümrükissä ensin Turkin kolmostasolla ja sitten kakkostasolla. Kakkossarjan Adana Demirsporissa Zengin pelasi kausilla 2019–2021, mutta jälkimmäisen kauden lopulla hän vaihtoi Tuzlasporiin.
Maajoukkueura

Zengin kuului Turkin maajoukkuerinkiin alle 15-, alle 18- ja alle 19-vuotiaissa, mutta alle 21-vuotiaissa hän siirtyi edustamaan Ruotsia. Hän teki ensiesiintymisensä Ruotsin A-maajoukkueessa 26. maaliskuuta 2013, kun joukkue pelasi maalittoman ystävyysottelun Slovakiaa vastaan. Ensimmäisen A-maajoukkuemaalinsa hän teki 8. syyskuuta 2014, kun Ruotsi pelasi vieraissa 1–1-tasapelin Itävaltaa vastaan EM-kilpailujen 2016 karsinnoissa. Zengin edusti Ruotsia myös EM-kilpailuissa 2016. Lopputurnauksessa hän pelasi yhdessä pelissä.
Saavutukset

Beşiktaş
Turkin Superliiga: 2008–2009
Turkin cup: 2008–2009
Elisa Kirvesniemi

Elisa Aino Johanna Kirvesniemi (s. 18. joulukuuta 1985 Rautjärvi) on suomalainen seitsenottelija. Hän on edustanut vuoteen 2012 asti Simpeleen Urheilijoita, vuosina 2013–2015 Helsingin Kisa-Veikkoja ja sen jälkeen Jyväskylän Kenttäurheilijoita. Kirvesniemi on saavuttanut Kalevan kisoissa seitsenottelun hopeaa vuonna 2006. Lisäksi hän on voittanut sisäradoilla viisiottelussa SM-hopeaa 2016 ja SM-pronssia vuonna 2008.
Talvella 2008 Kirvesniemi sairastui vakavasti bakteerin aiheuttamaan verisairauteen. Hän joutui olemaan pois kilparadoilta yli kaksi vuotta ja teki paluun jälleen toukokuussa 2011. Kirvesniemi joutui jättämään kilparadat uudelleen kesällä 2012. Hän ei kilpaillut yli kolmeen vuoteen, kunnes teki paluun sijoittumalla hopealle moniotteluiden SM-hallikisoissa maaliskuussa 2016.
Elisa Kirvesniemen vanhemmat ovat entiset huippuhiihtäjät Harri ja Marja-Liisa Kirvesniemi. Hänen sisarensa on hiihtäjä Anita Kirvesniemi. Kirvesniemen serkkuja ovat kuvataiteilija-näyttelijä ja entinen yleisurheilija Manuela Bosco sekä entinen pikajuoksija Carla Bosco.
Elisa Kirvesniemi elää nykyisin parisuhteessa Kalle Harmaalan kanssa ja heillä on syyskuussa 2020 syntyneet kaksoset.
Ester-Annikki Ylä-Soininmäki

Ester-Annikki Ylä-Soininmäki , o. s. Lindstedt (20. kesäkuuta 1910 Virrat – 20. lokakuuta 1994) oli suomalainen sairaanhoitaja ja runoilija.
Ylä-Soininmäen vanhemmat olivat pientilallinen, sekatyömies Aimo Lindstedt ja Ida-Maria (o.s. Koskinen). Ylä-Soininmäki kävi kansakoulun. Hän toimi kotisairaanhoitajana.
Teoksia

Meren mainingit : runoja. Tekijä, Valkeakoski 1975
Kirje lapselleni : runoja. E.-A. Ylä-Soininmäki, Valkeakoski 1977
Estelle Taylor

Estelle Taylor, kuva elokuvasta The Ten Commandments, vuodelta 1923
Ida Estelle Taylor (20. toukokuuta 1894 Wilmington, Delaware – 15. huhtikuuta 1958 Los Angeles, Kalifornia) oli yhdysvaltalainen mykkäelokuvakauden näyttelijä. Hän loi uraa myös laulajana ja teki työtä eläinten oikeuksien puolesta. Tunnettuna eläinten oikeuksien puolustajana hänet nimitettiin varapuheenjohtajaksi Los Angelesin kaupungin eläinsuojelulautakuntaan. Lisäksi hän toimi kaupungin lemmikkieläinyhdistyksen puheenjohtajana.
Tummanruskeine, lähes mustine hiuksineen ja ruskeine silmineen häntä pidettiin yhtenä 1920-luvun elokuvien kauneimmista naisista.
Taylor teki debyyttinsä näyttämöllä vuonna 1919. Sen jälkeen hän sai pieniä rooleja elokuvissa, kunnes hän sai menestystä vuonna 1920 ilmestyneessä elokuvassa While New York Sleeps. Hänen onnistui jatkaa uraansa myös äänielokuvissa, mutta hän päätti vuonna 1932 lopettaa elokuvien tekemisen ja keskittyä laulajan uralleen.
Aiheesta muualla

Wikimedia Commonsissa on kuvia tai muita tiedostoja aiheesta .
Estelle Taylor Internet Movie Databasessa. (englanniksi)
http://www.virtual-history.com/movie/person/16102/estelle-taylor
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Etelä-Vantaan Shakki

| Etelä-Vantaan Shakki |
| --- | --- |
Perustettu:  1974
Paikkakunta:  Vantaa, Suomi
Lajit:  shakki
Kotisivu:  https://etvas.club
Etelä-Vantaan Shakki (EtVaS) on 1974 perustettu vantaalainen shakkiseura. Seuraan kuuluu noin 60 jäsentä ja junioritoimintaan 20 nuorta. Etelä-Vantaan Shakki toimii Shakin SM-liigassa sekä myös alemmilla sarjatasoilla.
Etelä-Vantaan Shakki on sijoittunut SM-liigassa kausilla 1990–1991, 1997–1998 ja 2016–2017 kolmanneksi, kausilla 1991–1992 ja 1992–1993 toiseksi ja kausilla 1995–1996, 1996–1997, 1998–1999, 2008–2009 ja 2009–2010 voittanut liigan.
Aiheesta muualla

Etelä-Vantaan Shakki - EtVaS Etelä-Vantaan Shakin kotisivut
Selolista Luettelo Etelä-Vantaan Shakin pelaajista Selon mukaan
Pelolista Luettelo Etelä-Vantaan Shakin pelaajista pikashakin Selo-luvun mukaan
Elisa Lemettinen

Elisa Lemettinen (s. 14. maaliskuuta 1999) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Pallokissoja kaudella 2018, Kuopion Palloseuraa kausina 2019–2021 ja Helsingin Palloseuraa kaudella 2022. Hän on ennen kauden 2022 alkua pelannut Liigassa 20 ottelua. Hän voitti Suomen-mestaruuden kaudella 2021.
Elisa Ikonen

Elisa Ikonen (s. 2001) on suomalainen jalkapalloilija, pelipaikaltaan keskikenttäpelaaja. Hän edustaa helsinkiläistä Pallokerho-35:tä, jossa hän pelasi kaudella 2019 Ykkösessä 20 ottelua ja kaudella 2020 Kansallisessa liigassa kahdeksan ottelua.
Euraasian laatta

Euraasian laatta vasemmassa ja oikeassa yläkulmassa vihreällä.
Euraasian laatta on Maan litosfääriin kuuluva mannerlaatta, joka kelluu astenosfäärin päällä. Euraasian laatta kattaa Euraasiasta melkein koko Euroopan ja suurimman osan Aasiaa aina Kaakkois-Aasiaa myöten, mutta ei Intian niemimaata tai Lähi-itää.
Aasiassa Intian laatta työntyy Euraasian laattaa päin ja Tyynenmeren laatta työntyy laatan alle. Atlantilla Euraasian ja Pohjois-Amerikan laatta erkanevat toisistaan.
Elias James Corey

| Elias James Corey |
| --- | --- |

Henkilötiedot
Syntynyt: 12. heinäkuuta 1928 Methuen, Massachusetts, Yhdysvallat
Koulutus ja ura
Tutkinnot:  MIT (tohtori, 1951)
Väitöstyön ohjaaja:  John C. Sheehan
Instituutti:  Harvard
Tutkimusalue:  Orgaaninen kemia
Tunnetut työt:  retrosynteettinen analyysi
Palkinnot:   Nobelin kemianpalkinto (1990) Wolfin palkinto
Elias James Corey (s. 12. heinäkuuta 1928) on yhdysvaltalainen tieteilijä, jolle myönnettiin vuonna 1990 Nobelin kemianpalkinto ansioista orgaanisen synteesin teorian ja metodologian kehittämisessä. Hänet on niin ikään palkittu Japani-palkinnolla vuonna 1989.
Corey syntyi Massachusettsissa libanonilaisille maahanmuuttajavanhemmille. Hänen alkuperäinen nimensä oli William; äiti antoi pojalle uuden nimen kunnioittaakseen isää, joka oli kuollut pojan ollessa vasta puolitoistavuotias. Hän valmistui Massachusetts Institute of Technologystä ja liittyi Illinoisin yliopiston Urbana-Champaignin kampuksen henkilökuntaan.
Vuonna 1957 Corey alkoi kehittää kemiallista synteesiä menetelmäksi, jota kutsuttiin myöhemmin retrosyteemiksi. Siihen asti synteesiä oli tehty aloittamalla tutuista yhdisteistä ja kokoamalla niitä monimutkaisemmiksi yhdisteiksi. Corey aloitti monimutkaisesta yhdisteestä jonka hän halusi syntetisoida ja tarkasteli teoreettisesti sen rakennusosia pilkkoen sen pienemmiksi palasiksi kunnes pääsi palasiin joita voitiin toteuttaa. Core ja hänen ryhmänsä valmistivat synteettisesti yli sataa luonnossa tavattua ainetta, kuten neidonhiuspuussa olevaa yhdistettä, jota on käytetty kiinalaisessa lääketieteessä.
Corey siirtyi vuonna 1959 Harvardin yliopistoon, jossa hän nykyisin on orgaanisen kemian emeritusprofessorina. Hänet valittiin Kansalliseen tiedeakatemiaan vuonna 1966; hänelle on lisäksi myönnetty Royal Societyn ulkomaalaisjäsenyys, Wolfin palkinto 1986, National Medal of Science 1988 ja Priestley-mitali 2004.
Eurajoen Kuivalahden VPK

Kuivalahden Vapaaehtoinen Palokunta Ry eli lyhyesti Kuivalahden VPK. Se on yksi kolmesta vapaaehtoisvoimin toimivasta sopimuspalokunnasta Eurajoella. Palokunta toimii Kuivalahden kylässä.
Erkki Kaila (muusikko)

Erkki Kaila (s. 9. syyskuuta 1976) on turkulaisen The Crash -yhtyeen rumpali. Kaila on opiskellut Turun yliopistossa tietojenkäsittelytiedettä. Kaila työskentelee Turun yliopiston Tietotekniikan laitoksella yliopistonlehtorina.
Estemmenosuchidae

| Estemmenosuchidae |
| --- | --- |
 Estemmenosuchus uralensis
 Permikausi  Road-vaihe–Word-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Alalahko::  †Dinocephalia
Heimo::  †Estemmenosuchidae  Tchudinov, 1960
Katso myös
   Estemmenosuchidae Wikispeciesissä   Estemmenosuchidae Commonsissa 
Infobox OKNimi-testi OK: 
Estemmenosuchidae on sukupuuttoon kuollut permikaudella elänyt Dinocephalia-alalahkoon kuuluva terapsidiheimo. Sen jäsenet olivat suuria kasvinsyöjiä tai kaikkiruokaisia eläimiä. Niiden kallo oli massiivinen ja päässä oli sarvimaisia ulokkeita.
Parhaiten tunnettuja heimon jäsenistä ovat Estemmenosuchus-sukuun luuluvat lajit. Muut tähän heimoon kuuluvat eläimet tunnetaan huonosti. Aikaisemmin omaksi suvuikseen luetut ”Anoplosuchus” ja ”Zopherosuchus” on nykyisin havaittu Estemmenosuchus uralensis-lajiin kuuluviksi. Suvut Molybdopygus ja Parabradysaurus tunnetaan vain huonostisäilyneistä fossiileista. Estemmenosuchidae heimon fossiileja on löydetty Venäjältä.
Luokittelu

Kladi: Synapsida (synapsidit)
Lahko: Therapsida (terapsidit)
Alalahko: Dinocephalia
Heimo: Estemmenosuchidae
Estemmenosuchus
Estemmenosuchus uralensis
Estemmenosuchus mirabilis
Molybdopygus
?Parabradysaurus
Ethel Clayton

Ethel Clayton noin vuonna 1910.
Ethel Clayton (8. marraskuuta 1882, Champaing - 6. kesäkuuta 1966 Oxnard) oli yhdysvaltalainen mykkäelokuvakauden elokuvanäyttelijä.
Clayton oli esiintynyt aluksi teatterin lavalla musikaaleissa. Hän oli mukana kuuluisassa The Ziegfeld Follies musikaalissa ja sai kuuluisuutta laulutaidoillaan. Tehtyään esiintymisen vuonna 1912 New Yorkissa The Country Boy musikaalissa, hänet kiinnitettiin elokuviin. Elokuvadebyyttinsä hän teki Barry O´Neilin elokuvassa For The Love of a Girl. Debyytin jälkeen Claytonille kertyi kaikkiaan 180 elokuvaroolia.
Claytonin ura elokuvanäyttelijänä loppui lähes kokonaan, kun äänielokuva valtasi alaa. Hän teki vielä pieniä rooleja aina vuonna 1948 tapahtuneeseen eläköitymiseensä asti.
Lisää aiheesta

http://www.ibdb.com/broadway-cast-staff/ethel-clayton-35544
Ethel Kennedy

Ethel Kennedy
Ethel Kennedy (omaa sukua Skakel, 11. huhtikuuta 1928 Chicago – 10. lokakuuta 2024) oli Kennedyn klaanin jäsen ja Robert F. Kennedyn puoliso.
Robert ja Ethel Kennedy saivat 11 lasta. Viimeinen lapsista syntyi Robertin murhan jälkeen.
Kathleen (1951)
Joseph (1952)
Robert (1954)
David (1955–1984)
Courtney (1956)
Michael (1958–1997)
Kerry (1959)
Christopher (1963)
Matthew (1965)
Douglas (1967)
Rory (1968)
Ethel Kennedy oli Robert F. Kennedy Memorial Centren perustaja. Sen tavoitteena on jatkaa Robert F. Kennedyn elämäntyötä myöntämällä ihmisoikeus- ja journalistipalkintoja.
Aiheesta muualla

Kuvia tai muita tiedostoja aiheesta Ethel Kennedy Wikimedia Commonsissa
Ethel Kennedy Internet Movie Databasessa. (englanniksi)
http://www.kennedy-web.com/ethel.htm
Erkki Jäykkä

Erkki (Eerik) Jäykkä, entinen Lillstrang (10. maaliskuuta 1827 Vimpeli – 7. kesäkuuta 1858 Vimpeli) oli lautamies ja maanviljelijä, joka otti ja levitti käyttöön uusia viljelytapoja.
Jäykän vanhemmat olivat talollinen Jaakko Lillstrang ja Maria Antintytär.  Mustialan maanviljelyskoulussa opiskellut Jäykkä sai siinä määrin kansallisia herätteitä Zacharias Cajanderilta, että suomensi sukunimensä. Koulusta valmistuttuaan hän toimi ensin työnjohtajana Maaningalla, mutta ryhtyi sitten ensin veljensä kanssa ja myöhemmin yksin viljelemään kotitilaansa. Jäykkä otti ja levitti käyttöön uusia viljelytapoja ja -välineitä, erityisesti ns. Vimpelin aurana tunnetun kääntöauran, samoin kuin avusti pitäjäläisiä luku- ja kirjoitusasioissa. Hän toimi myös vaivaiskassan hoitajana ja lautamiehenä. Jäykkä, joka kuoli keuhkotautiin varsin nuorella iällä, avioitui 1848 Katariina Laitisen (k. 1889) kanssa.
Ernest Wänttinen

Otto Ernst (Ernest) Wänttinen (20. joulukuuta 1871 Viipuri – 17. elokuuta 1922 Jyväskylä) oli suomalainen rehtori, oppikirjojen tekijä ja suomentaja.
Wänttisen vanhemmat olivat kirvesmies Henrik Wänttinen ja Anna Lovisa Sjöblom. Hän pääsi ylioppilaaksi 1890 Viipurin lyseosta ja valmistui filosofian kandidaatiksi Helsingin yliopistosta 1894.
Wänttinen oli Kotkan suomalaisen yhteiskoulun johtajana 1896–1899. Hän toimi Jyväskylän lyseossa matematiikan ja fysiikan kollegana ja sittemmin nuorempana lehtorina vuodesta 1899 alkaen ja hän oli koulun rehtorina vuodesta 1917 lähtien.
Wänttinen oli pitkään Jyväskylän kaupunginvaltuuston jäsenenä ja toimi valtuuston puheenjohtajana 1907–1922. Hän oli myös jäsenenä muissa kunnallisissa komiteoissa ja johtokunnissa. Wänttinen kuoli 50-vuotiaana Jyväskylän sairashuoneella lyhyen sairauden jälkeen.
Ernest Wänttinen oli naimisissa vuodesta 1896 Klara Aurora Smedbergin kanssa.
Teoksia

Fysiikan opetuksesta ja opetusvälineistä oppikouluissa : esitelmä, pidetty fyysillisen yhdistyksen Vipusten kokouksessa Helsingissä 7/IV 1900. Vipusten esitelmiä; 1. Gummerus 1900
Laskuoppi oppikouluja varten. Gummerus 1900, 2. korj. painos 1911
Matematiikan opetusmetoodista oppikouluissa. Helsinki 1901
Mietteitä oppikoulun laskuopin opetuksesta. Eripainos Jyväskylän lyseon ohjelmasta v. 1900-1901. Tekijä, Jyväskylä 1901
Kemian alkeet : oppikoulujen tarpeeksi. Gummerus 1903, 2. painos WSOY 1905, 4. painos WSOY 1911
Suomennoksia

Wilhelm Launhardt :  Luonnon tieteiden voittokulku ; tekijän luvalla suomentanut Ernest Wänttinen. WSOY 1907
Karl F. Lindman : Fysikan oppikirja : alkeisoppilaitosten yläluokkia varten ; suomentanut Ernest Wänttinen. Gummerus 1915
Karl F. Lindman : Fysiikan oppikirja : alkeisoppilaitosten yläluokkia varten, supistettu laitos. Edellinen osa : Mekaniikka ja akustiikka ; suomentanut Ernest Wänttinen. Gummerus 1920, 2. painos 1927
Karl F. Lindman : Fysiikan oppikirja alkeisoppilaitosten yläluokkia varten : suppeampi laitos. Jälkimmäinen osa, Valo-oppi, lämpöoppi, sähkö- ja magnetismioppi ; suomentaneet Ernest Wänttinen ja Kaarlo Saarialho. 2. painos Gummerus 1928
Karl F. Lindman : Fysiikan oppikirja : oppikoulujen yläluokkia varten. 1, Mekaniikka ja akustiikka, suppeampi laitos ; suomentaneet Ernest Wänttinen ja Kaarlo Saarialho. Gummerus 1944
Karl F. Lindman : Fysiikan oppikirja : oppikoulujen yläluokkia varten. 2, Valo-oppi, lämpöoppi, sähkö- ja magnetismioppi, suppeampi laitos ; suomentaneet Ernest Wänttinen ja Kaarlo Saarialho. Gummerus 1944
Karl F. Lindman : Fysiikan oppikirja : oppikoulujen yläluokkia varten. 2, Valo-oppi, lämpöoppi, sähkö- ja magnetismioppi, laajempi laitos ; suomentaneet Ernest Wänttinen ja Kaarlo Saarialho. Gummerus 1942, 1946
Aiheesta muualla

Lauri "Tahko" Pihkala : Jyväskylän lyseon täyttäessä 75 v. 30.9. "Piski". Muuan muotokuva vanhimman lyseomme peruukkigalleriassa, Suomen Kuvalehti, 30.09.1933, nro 40, s. 14, Kansalliskirjaston digitaaliset aineistot
Essi Pelttari

Essi Pekkanen os. Pelttari EM-menestystä 2019
Essi Pekkanen (os. Pelttari, s. 21. syyskuuta 1990 Kerava) on suomalainen taidoka, joka edustaa Sandokai ry:tä. Pelttari aloitti taidouransa vuonna 2003 ja on vyöarvoltaan 4.dan.
Arvokilpailumenestys

| Vuosi | Arvokilpailumenestys |
| --- | --- |
2005: – hokei (liikesarja) SM-pronssi
2007: – dantai hokei (joukkueliikesarja) SM-pronssi  – tenkai (suunniteltu näytösottelu) SM-pronssi
2008: – hokei (liikesarja) SM-hopea
2009: Hiroshima, Japan   – dantai hokei (joukkueliikesarja) MM-pronssi  – tenkai (suunniteltu näytösottelu) MM-pronssi
2010: – jissen (ottelu) SM-hopea  – hokei (liikesarja) SM-hopea  – tenkai (suunniteltu näytösottelu) SM-pronssi  – dantai jissen (joukkueottelu) SM-pronssi
2011: – dantai hokei (joukkueliikesarja) EM-kulta  – dantai jissen (joukkueottelu) EM-kulta  – hokei (henkilökohtainen) 4. sija EM
2013:  –MM/Word Championship Hokei  hopea  Jissen pronssi  Joukkue Tenkai  hopea  Joukkue Dantai Jissen hopea  Joukkue Dantai hokei  pronssi   Ensimmäinen, joka on saavuttanut MM/WC kisassa joka lajissa mitalisijan  – Øresund Open /Tanska:  joukkuekulta (Ruotsi) ja henkilökohtaiset  jissenhopea
2014:  – SM ranking hokei hopea  – SM ranking jissen 4. 
2015:  – SM-kulta  ranking jissen  – SM-pronssi ranking hokei  – Joukkuelajit (yliopiston Taido-Sandokai) SM-kulta dantai jissen, SM-kulta dantaihokei,  SM-kulta tenkai  – Naisten ranking vuoden 1. sija  – EM-kisat  EM-hopea hokei  
2016:  - SM hopea rankig jissen   - SM hokei 4. sija
2017:  - SM pronssi, ranking jissen - SM hopea, joukkue dantai jissen (yhdistelmäjoukkue Sandokai & Jigotai) - MM pronssi, (Japani, Kofu) joukkue tenkai Loukaantuminen MM hokei 
2018:  kuntoutusvuosi 2018
2019:  - EM Helsinki henkilökohtainen kulta ranking jissen - EM 3 joukkuekultaa Dantai jissen ja dantai hokei sekä tenkai - SM kulta ranking jissen, 4-sija ranking hokei - SM kultaa joukkuelaji dantai jissen,